Medlemsorganisasjonene

Styret

Andre

Steinkjer, 07.03.2023

**PROTOKOLL FRA STYREMØTE I FFO TRØNDELAG 3/2023 – 7. MARS 2023 KL. 1300- 1530 VIA TEAMS .**

Tilstede: Olav Malmo, Mona Lersveen, Anne Norunn Vada, Roger Dragsten Moe, Aud-Torhild Andersen, Ingrid Hallan, Margareth Berg og Tone Bratseth.

Meldt forfall: Beate Moksnes

Fra administrasjonen: Kari Frøseth Johansen

**SAKLISTE:**

**Beslutningssaker:**

45/2023 Godkjenning av innkalling og sakliste.

46/2023 Godkjenning av protokoll fra 13.02.2023.

47/2023 Årsmøte i Norges Blindeforbund Trøndelag

48/2023 Årsmøte FFO Verdal

**Diskusjonssaker:**

49/2023 Årsmøtesaker.

**Orienteringssaker:**

50/2023 Barn som pårørende – Kreftforeningen inviterer til aktuelle organisasjoner til dialog.

51/2023 Politiet - Et analyseprosjekt som skal hjelpe politiet til å bli bedre i sine møter og sin samhandling med personer fra minoritetsbefolkningen i Trøndelag, og i den forbindelse ønsker vi å få en bedre forståelse av opplevelser til personer med nedsatt funksjonsevne.

52/2023 Webinar med de nye fylkesstyrene – FFO Nasjonalt.

53/2023 Pasienttransport.

54/2023 Eventuelt.

**SAKLISTE:**

**Beslutningssaker:**

**45/2023 Godkjenning av innkalling og sakliste.**

Vedtak: Innkalling og sakliste godkjennes.

**46/2023 Godkjenning av protokoll fra 13.02.2023.**

Vedtak: Protokoll fra 13.02.2023.

Under sak 30/2023. **Tilbud på egen styreportal i Admincontrol for fylkeslag ved påkobling av eksisterende avtale med FFO:**

I vedtaket tilføres ordet ikke:

På det nåværende tidspunkt er dette **ikke** noe som er aktuelt for FFO Trøndelag. Vi sjekker litt videre i forhold til trygg lagringsplass til informasjon.

**47/2023 Årsmøte i Norges Blindeforbund Trøndelag.**

Styret i Norges Blindeforbund Trøndelag inviterer herved representant fra FFOs administrasjon til å overvære vårt årsmøte, som skal holdes på Steinkjer, lørdag 22. og søndag 23. april.

Programmet er ikke klart enda, men vi starter rundt kl. 10 på lørdag og avslutter til lunsj søndag. Når programmet er klart, skal vi oversende dette.

Vedtak: Fylkessekretær Kari Frøseth Johansen deltar for FFO Trøndelag.

**48/2023 Årsmøter kommune FFO.**

FFO Verdal avholder sitt årsmøte 16. mars 2023 kl. 1900. Årsmøtet avholdes i Vårres sine lokaler i kassefabrikkveien 1, Verdal.

Årsmøte FFO Oppdal avholdes 29. mars 2023.

Årsmøte FFO Trondheim avholdes 20. april 2023.

Vedtak: Olav Malmo deltar for FFO Trøndelag på årsmøtet til FFO Verdal.

Administrasjonen uthører om muligheten til å delta digitalt på FFO Oppdal sitt årsmøte 29. mars 2023. Deltakelse på årsmøtet til FFO Trondheim blir bestemt etter FFO Trøndelag sitt årsmøte 28. mars 2023.

**Diskusjonssaker:**

**49/2023 Årsmøtesaker.**

Forslag til arbeidsprogram følger vedlagt.

Nytt regnskap sendt styret – sendt til dere tidligere

Forslag til budsjett – blir ettersendt.

Årsberetning / årsrapport

Vedtak: Arbeidsprogrammet godkjennes som FFO Trøndelags forslag på arbeidsprogram for 2023 med små tilføyinger. Legges frem for årsmøtet til godkjenning.

Regnskap godkjennes og undertegnet regnskap legges fram for årsmøtet.

Forslag på budsjett – godkjennes og legges frem for årsmøtet til godkjenning.

Vi velger å kalle årsberetning for årsrapport når det legges frem for årsmøtet i 2023.

**Orienteringssaker:**

**50/2023 Barn som pårørende – Kreftforeningen inviterer til aktuelle organisasjoner til dialog.**

Kreftforeningen har inngått et samarbeid med barnepalliativt team på St.Olavs angående barn som pårørende. Vi opplever at det er få om noen tilbud rundt om i kommunene som ivaretar barn som pårørende, og vi trenger å få en oversikt over hva slags behov som finnes der ute, hva og hvordan ulike organisasjoner og foreninger jobber med dette og hvordan vi best skal dekke disse behovene.

Derfor inviterer vi alle gode krefter til et lunsjmøte 3 mars fra 1230 i kreftforeningens lokaler. Vi inviterer ulike organisasjoner og foreninger, og håper dere og/eller noen av deres medlemsorganisasjoner som er opptatt av tema har mulighet til å stille.

Tone Bratseth deltar på dette møtet for FFO Trøndelag og vil orientere om dette til i styremøtet.

Vedtak: De blir orientert om kreftforeningens treffpunkt for barn og unge og ønsker videre samarbeid om dette tema. Det vil bli invitert til Nettverkssamling 3. mai 2023 – invitasjon til denne kommer senere.

FFO Trøndelag sjekker ut hvilke organisasjoner som har tilsvarende treffsteder for barn og unge blant våre organisasjoner.

Sjekke ut litt hvordan Helse Nord-Trøndelag jobber rundt barn som pårørende, da de har egen stillingsprosent på denne oppgaven.

På sikt kan det vurderes om FFO Trøndelag skal søke midler får å få til flere slike treffsteder.

**51/2023 Politiet - Et analyseprosjekt som skal hjelpe politiet til å bli bedre i sine møter og sin samhandling med personer fra minoritetsbefolkningen i Trøndelag, og i den forbindelse ønsker vi å få en bedre forståelse av opplevelser til personer med nedsatt funksjonsevne.**

Prosjektet skal i første omgang fokusere på ulike minoritetsgrupper i Trøndelag sin oppfatning av, forhold til og tillit til politiet, der målet er å forstå årsakene til dette fra de enkelte minoritetsgrupper sin side. Ut fra dette kunnskapsgrunnlaget ønsker vi sammen å utvikle gode tiltak for å bedre dialog og samarbeid. Vi vet for eksempel at personer med nedsatt funksjonsevne blir utsatt for hatkriminalitet, men i liten grad melder dette til politiet. Vi vet også at kunnskap om hvordan politiet på best mulig måte skal møte og ivareta personer med nedsatt funksjonsevne kan bli bedre. Dette er noe vi ønsker å gjøre noe med.

Vi ser for oss å gjennomføre en samtale/intervju på ca. 1,5 timer med en representant fra dere, hvor det blir mulighet til å dele tanker, erfaringer, og kunnskap med oss.

Vedtak: Roger Dragsten Moe deltar på dette for FFO Trøndelag. Det er avtalt samtale / intervju den 21. mars kl. 12.30. Alle i styret bes om å komme med innspill til Roger.

**52/2023 Webinar med de nye fylkesstyrene – FFO Nasjonalt.**

Webinar med de nye fylkesstyrene samlet 4.mai kl. 17.30 – 19.30

Vi har tidligere satt datoer for **digital nyvalgtopplæring** for nye fylkesstyremedlemmer - Torsdag 13.april kl. 16.30-19.00 og onsdag 26. april kl.17.00 – 19.30.

De vil i år i tillegg ha et samlet webinar med alle landets fylkesstyrer i stedet for dialogene med enkeltstyrene som vi hadde i fjor. Her vil både FFOs leder og generalsekretær delta i tillegg til oss om vanligvis er med. Nærmere om programmet for dette webinaret kommer.

Da har dere datoen i god tid og kan videreformidle etter hvert til styremedlemmene.

Vedtak: Styremedlemmene noterer seg datoene. Tas til orientering.

**53/2023 Pasientreiser**

FFO Trøndelag har nå fått svar på sine henvendelse til Helse Midt-Norge og Pasient og Brukerombudet.

Vedtak: Helse Midt-Norge viser til nasjonale retningslinjer for pasientreiser. Helse Midt-Norge må tilpasse dette til den regionen vi bor i og de avstander regionen har.

FFO Trøndelag setter ned en gruppe – som utarbeider sin egen kravspesifikasjon på pasient reiser, slik vi mener den bør være. Denne videreformidles til Helse Midt-Norge.

Arbeidsgruppen består av Roger Dragsten Moe, Anne Norunn Vada, Margareth Berg og Olav Malmo.

**54/2023 Eventuelt.**

1. Høring - Handlingsplan for pasient og pårørendeopplæring i Helse Midt-Norge.

Vedtak: FFO Trøndelag setter ned en arbeidsgruppe som jobber med Høringssvar til Helse Midt-Norge. I arbeidsgruppen sitter Aud-Torhild Andersen og Mona Lersveen.

Høringen sendes hele styret og alle bes komme med kommentarer / betraktninger til administrasjonen innen mandag 13. mars. Administrasjonen samler innspillene og sender til arbeidsgruppen.